سوریه-نین دوغوسونداکی دیرالزور ویلایتینده اوشاغی ایله بیرلیکده بؤلوجو ترور تشکیلاتی ی.پ.گ/پ.کا.کا منسوب‌لاری طرفیندن قاچیریلان آتانین وئریلن ایشگنجه‌یه گؤره بؤیرک‌لریندن بیری زده لنیب.
"آنادولو" خبر آژانسی طرفیندن یئرلی قایناق‌لاردان الده ائدیلن معلوماتا گؤره، ترور تشکیلاتی ی.پ.گ/پ.کا.کا دیرالزور ویلایتی‌نین اراضی‌لرینده ایشغال ائتدیگی تاییانه محلیندا 45 یاشینداکی هاماده علی و 14 یاشینداکی اوغلو سعد علی‌نی موتوسیکلت اوغورلاماقدا اتهام ائده‌رک قاچیریب.
قصبه‌ده موتوسیکلت اوغورلوغو ایله مشغول اولان شخص‌لرین ی.پ.گ/پ.کا.کا منسوبو ترورچولاردان اولماسی سببیندن تشکیلات آتا و اوغولو اتهام ائدیب.
نظارته آلینان آتا و اوغول ی.پ.گ/پ.کا.کا-نین ایشغالینداکی عمر پترول ساحه‌سینده ساخلاندیق‌لاری مرکزده 4 گون عرضینده موختلیف ایشگنجه‌لره معروض قالدی‌لار.
ایشگنجه‌لره تاب گتیره بیلمه‌یه‌رک خسته‌لنن بابا، بؤیرک‌لریندن بیرینین زده لنمه‌سی نتیجه‌سینده اوغلو ایله بیرلیکده سربست بوراخیلیب.
آنادولو آژانسی ی.پ.گ/پ.کا.کا منسوبو ترورچولار طرفیندن توتولان آتا هاماده علی‌نین کوریینده‌کی زده‌لری و ایشگنجه ایزلرینی گؤسترن شکیل‌لر ده الده ائدیب.
